  Наталья Тетерина 8-тӥ куарусёнэ Ува ёросысь Былайпочика гуртын «Именины коня» ёроскуспо фестиваль ортчоз. Та ужрадэз гуртысь вал вордон заводысь пӧйшуръёсты возьматон вылысь радъяло, шуиз ивортодэтъя «Удмуртия» агентстволы Ува ёрос администрациысь Лулчеберетъя но егитъёсын ужан политикая управленилэн кивалтӥсез Марина Головизнина. Булайын милям вань вал вордон заводмы, вань кык чебер выжыос – орловской рысакъёс но тяжеловозъёс. Туж чебересь. Ас дыраз ми отын удмурт лулчеберетъя центр но со центре турмаршрут усьтӥм. Адямиослы валъёсын тодматскыны тунсыко мед луоз шуыса, ми таӵе ужрад ортчытыны малпам Марина Головизнина, Ува ёрос администрациысь Лулчеберетъя но егитъёсын ужан политикая управленилэн кивалтӥсезКивалтӥсь верамъя, фестиваль ӵапак вал вордон завод котырын радъяськоз. Отын валэн ворттылонъёс ортчозы, нош конкурсын вормись пӧйшур фестивальлэн валтӥсь именинникез луоз. Сое возьматозы, чеберъялозы, котыраз «Каравай» кырӟалозы, шуиз Марина Головизнина. Солэн кылъёсызъя, озьы ик фестивале гурт ужен яке инкуазь материалъёслэсь киуж лэсьтонэн герӟаськем мастер-классъёсын быдэс элькунысь ӧнерчиос вуозы. Отын луоз валэн гырыса утчаны. <…> Луозы Сарапул ёросысь дуриськисьёс, озьы ик утчаны луоз. Собере туала мастер-классъёс. Луоз аукцион, кытын валъёсын герӟаськем арбериосты вузалозы. Чебер но голькыт синпельёс луозы – дага выллем пряникъёс Марина Головизнина, Ува ёрос администрациысь Лулчеберетъя но егитъёсын ужан политикая управленилэн кивалтӥсезРадъясь пусъе, «Именины коня» фестивальын пиналъёс но, арлыдоос но асьсэлы мар ке тунсыкозэ шедьтозы. Нош сомында чебер валъёсты одӥг интыын адӟыса, адямилэн мылкыдыз буйгатскоз.  Ватсалом, валъёслы сӥзем фестиваль Ува ёросын нырысьсэ ортчоз. Азьланяз радъясьёс сое сямлы пӧрмытыны чаклало. Чаклам арлыд: 0+ Тегъёс: Туризм Ува Удмуртия фестиваль валъёс Удмуртиысьтуризм  